Mutaxassislar Oyda yashash xarajatlarini hisoblab chiqdi

Buyuk Britaniya mutaxassislari Oyda yashashni istaganlar qancha pul sarflashi kerakligini hisoblab chiqdi. Bu haqda Daily Mail xabar berdi.

Buyuk Britaniyaning Money iste’mol kreditlari bo‘yicha vositachi kompaniyasi mutaxassislari birinchi bo‘lib Oyda ipoteka kreditlari bo‘yicha qo‘llanma chiqardi. Unga ko‘ra, Oy yuzasidagi hayot oyiga 325 ming dollarga tushadi.
Bu narx havo zichlagich, sanoat konditsionerlari va isitgichlar, meteorlardan himoyalovchi oynalar, izolyatsiya va energiyaning organik manbalari kabi turmush uchun zarur ehtiyojlarni o‘z ichiga oladi. Bularning barchasi 40 million dollarni tashkil qiladi. Kerakli materiallar Oyga joylashtirilgandan keyin qurilgan uylar arzonroq bo‘ladi.
Jamoa Oydagi uyning qiymatini hisoblash uchun turli xil omillardan foydalandi, xususan, uy qurish uchun zarur bo‘lgan xomashyo, atmosferani yaratish uchun maxsus materiallar, quruvchilar va Oyga materiallarni tashishning o‘rtacha narxi hisoblab chiqildi. Transport xarajatlari to‘g‘risidagi ma’lumotlar SpaceX’dan olindi.

“Yer aholisi ko‘payib, kosmik texnologiyalar rivojlanib borar ekan, Oydagi hayot tez orada odatiy holga aylanadi. Money qanday qilib megaoy ipoteka kreditlarini olish va Oydagi hayotga moslashishni o‘rgatuvchi qo‘llanma yaratish uchun Oyda qurilish qilish va uy oldi-sotdisi uchun ustamalarni hisoblab chiqdi”, — deyiladi tadqiqotda.
Mutaxassislar Oyning potensial aholisiga mol-mulkning o‘rtacha narxi 27,61 foizni tashkil etishini kutishni maslahat bermoqda.

Shuningdek, yo‘riqnomada Oydagi eng mashhur joylar ko‘rsatilgan. Oyning eng qiziqarli mintaqalaridan biri bu Yomg‘ir dengizi, “ideal oilaviy shahar cheti” hisoblanadi. Bu mintaqa shimolida joylashgan bo‘lib, Quyosh tizimidagi eng katta ta’sir qiluvchi kraterlardan biri sanaladi.

Taxminlarga ko‘ra, uylarning tashqi yuzasi quyosh panellari bilan qoplanadi, shuningdek, kirishning bir qismi bo‘lgan siqilgan kislorod kapsulasi, suvni qayta ishlash xonasi, oy issiqxonasi va yadroviy reaktori bo‘ladi. Qolgan hududni dam olish xonalari va yotoqxonalar, ovqatlanish xonasi va oshxona, shuningdek, skafandrlar xonasi egallaydi.
NASA’ning hisob-kitoblariga ko‘ra, 2024-yilgacha Oyni tadqiq qilish kelgusi besh yil ichida 20 milliarddan 30 milliard dollargacha sarflashni talab qiladi. Shuningdek, tashkilot Yerning yo‘ldoshini o‘zlashtirish qoidalarini ham ishlab chiqdi. Yevropa kosmik agentligi esa “oydagi qishloq” qanday bo‘lishini ko‘rsatib berdi.
Avvalroq Orbital Assembly Corporation kompaniyasi sun’iy tortishish kuchiga ega birinchi orbital mehmonxona — yangi Voyager loyihasi tafsilotlarini oshkor qilgan edi.
Shuningdek, amerikalik tadbirkor, SpaceX kompaniyasi rahbari Ilon Mask Mars sayyorasida Yerdan to‘liq mustaqil bo‘lgan shahar qurish rejasini ma’lum qildi. Milliarderning qayd etishicha, ayni paytda Marsda quriladigan uylarning bir nechta loyihasi ustida ish olib borilmoqda.